
2.3. Administratīvo izmaksu monetārs novērtējums
	Iebildums
Ņemot vērā to, ka izziņā ir norādīts, ka Valsts kancelejas iebildums ir ņemts vērā, savukārt anotācijā nav norādīts administratīvo izmaksu un atbilstības prasību izmaksu novērtējums, uzturam iepriekš izteikto iebildumu par nepieciešamību veikt tiesību aktā iekļauto informācijas sniegšanas pienākumu un atbilstības izmaksu esamības vērtējumu un atbilstoši vērtējumam veikt administratīvo izmaksu un/vai atbilstības izmaksu monetāru novērtējumu.

Ņemot vērā noteikumu projekta anotācijas 2.1. apakšpunktā ietverto informāciju, ka ar veiktajām izmaiņām fiziskām un juridiskām personām turpmāk nebūs nepieciešams saņemt VVD tehniskos noteikumus, ir secināms, ka turpmāk nav jāsniedz pieteikums tehnisko noteikumu saņemšanai. Papildus minētajam ir norādīts, ka būs jāievēro normatīvajos aktos izvirzītās prasības pirms tīrīšanas darbu uzsākšanas un to veikšanas laikā, ar ko ir secināms, ka izmainās atbilstību prasību apjoms.

Ja tiesību akts paredz samazināt informācijas sniegšanas pienākumus vai atbilstības prasības, ir jāaprēķina starpība starp esošā un plānotā regulējuma administratīvajām izmaksām.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15. punktu. 

Lai veiktu administratīvo izmaksu monetāru novērtējumu, ir nepieciešams izprast informācijas sniegšanas metodi un veicamās darbības, proti, kā tieši informācija ir sagatavojama un sniedzama (iesnieguma sagatavošanas laiks, papildus iegūstamās informācijas metodes, iesnieguma nosūtīšana - e-pasts, sistēma, vēstule u.c.), pēc kā ir jānoskaidro noteikumos Nr. 617 iekļautās formulas parametru vērtības. 

Lai vienkāršāk būtu veikt aprēķinu, lūdzu izmantojiet metodikā administratīvo izmaksu monetārā novērtējuma veikšanā esošo informāciju (22.-25. lpp.), kas pieejama Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmkeļvietnē - https://www.mk.gov.lv/lv/media/16905/download?attachment).

7.2. Administratīvo izmaksu monetārs novērtējums
	Iebildums
Ņemot vērā to, ka noteikumu projekta 22., 27., 46. un 47. punkts satur informācijas sniegšanas pienākumus valsts vai pašvaldību iestādēm, lūdzu veikt iekļauto informācijas sniegšanas pienākumu vērtējumu un atbilstoši vērtējumam veikt administratīvo izmaksu un monetāru novērtējumu.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15. punktu. 
Savukārt saskaņā ar vadlīnijās “Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā” noteikto, ja tiesību akta projekts paredz grozījumus jau esošajā tiesību aktā un šie grozījumi skar tikai daļu no tām informācijas sniegšanas prasībām vai atbilstības izmaksām, ko nosaka spēkā esošais regulējums, tad ar aprēķinu palīdzību jānoskaidro administratīvo izmaksu izmaiņas – starpība starp esošā un plānotā regulējuma administratīvajām izmaksām.

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 

​​​​​​​Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv).

7.4. Projekta izpildes ietekme uz pārvaldes funkcijām un institucionālo struktūru
	Priekšlikums
Lūdzu papildināt aprakstu 7.4. apakšpunktā ar konkrētām izmaiņām, kas rada birokrātiskā sloga samazinājumu iestādēm.

